அபாஸ் அன்சாரி

**அபாஸ் அன்சாரி** (*Abbas Ansari*) (பிறப்பு: 12 பெப்ரவரி 1992) ஓர் இந்திய குண்டர்கள் பின்னணியுடன் தொடர்புடைய அரசியல்வாதியும் விளையாட்டு துப்பாக்கி சுடும் வீரரும் ஆவார். இவர் குண்டர் பின்னணியிலிருந்து அரசியல்வாதியாக மாறிய முக்தார் அன்சாரியின் மூத்த மகன்.

2022 ஆம் ஆண்டு உத்தரப் பிரதேச சட்டப்பேரவைத் தேர்தலில் மௌ தொகுதியில் இருந்து சுஹேல்தேவ் பாரதிய சமாஜ் கட்சி சார்பில் போட்டியிட்டு வெற்றி பெற்றார். பின்னர் 2022 வெறுப்புரை வழக்கில் நாடாளுமன்ற உறுப்பினர்–சட்டமன்ற உறுப்பினர் சிறப்பு நீதிமன்றம் வழங்கிய தண்டனை காரணமாக இவர் சட்டமன்ற உறுப்பினர் பதவியில் இருந்து தகுதி நீக்கம் செய்யப்பட்டார்; பின்னர் அந்த உத்தரவு தற்காலிகமாக நிறுத்தி வைக்கப்பட்டது.

## பின்னணி

அபாஸ் அன்சாரி, குண்டர் பின்னணியிலிருந்து அரசியல்வாதிய மாறிய முக்தார் அன்சாரி மற்றும் அஃப்ஷா அன்சாரி ஆகியோரின் மூத்த மகன்.  இவர் இந்திய விடுதலைப் போராட்ட காலத்தில் முக்கிய அரசியல் தலைவராக இருந்த முக்தார் அகமது அன்சாரியின் பேரன் மகன் ஆவார். இவர் இந்திய தேசிய காங்கிரஸ் மற்றும் அகில இந்திய முஸ்லிம் லீக் ஆகிய அமைப்புகளின் முன்னாள் தலைவராக இருந்தார். மேலும் ஜாமியா மில்லியா இஸ்லாமியா பல்கலைக்கழகத்தை நிறுவியவர்களில் ஒருவராக இருந்து 1928 முதல் 1936 வரை அதன் குலபதியாக பணியாற்றினார்.அபாஸ் அன்சாரியின் மாமாக்கள் அப்சல் அன்சாரி மற்றும் சிப்கத்துல்லா அன்சாரி ஆகியோர் உத்தரப் பிரதேச அரசியலில் செயல்பட்டு சட்டப்பேரவையில் பல பதவிகளில் இருந்துள்ளனர்.

## அரசியல் வாழ்க்கை

அபாஸ் அன்சாரித் மௌ சட்டப்பேரவை தொகுதியின் முன்னாள் சட்டமன்ற உறுப்பினர் ஆவார். தண்டனை காரணமாக இவர் பதவியில் இருந்து நீக்கப்பட்டார். பின்னர் உத்தரபிரதேச சட்டமன்றத்தில் இருந்து இவரது உறுப்பினர் பதவியை மீண்டும் மீட்டமைத்தது.

## பிற பிரதிநிதித்துவங்கள்

அபாஸ் அன்சாரி சர்வதேச அளவில் இந்தியாவை பிரதிநிதித்துவப்படுத்திய விளையாட்டு துப்பாக்கிச் சுடும் வீரராகவும் உள்ளார். இவர் ஷாட்கன் துப்பாக்கிச் சுடுதல் போட்டிகளில் இந்தியாவுக்காக பங்கேற்றுள்ளார்.

## கைது மற்றும் சர்ச்சைகள்
**பணம் சலவு வழக்கு**

2022 நவம்பர் மாதத்தில், பணம் சலவை தொடர்பான வழக்கில் அமலாக்க இயக்குநரகம் அதிகாரிகள் அப்பாஸ் அன்சாரியை கைது செய்தனர். 2024 ஆம் ஆண்டு நிலவரப்படி இவர் ஜாமீன் பெறாமல் காவலில் வைக்கப்பட்டிருந்தார்.

சிறையில் இருந்தபோது, அபாஸ் அன்சாரி தனது மனைவி நிக்ஹத் அன்சாரியை சிறை வளாகத்தில் விதிமுறைகளை மீறி சந்தித்ததாக குற்றச்சாட்டு எழுந்தது. மேலும், தனது மனைவியின் மொபைல் தொலைபேசியை பயன்படுத்தி சிறையிலிருந்தே தனது வணிக நடவடிக்கைகளை மேற்கொண்டதாகவும் கூறப்பட்டது. இதனைத் தொடர்ந்து, இவர் சித்ரகூட் சிறை சிறையிலிருந்து கஸ்கஞ்ச் மாவட்ட சிறை சிறைக்கு மாற்றப்பட்டார். 

2025 மார்ச் 7 அன்று, இந்திய உச்ச நீதிமன்றம் கடுமையான நிபந்தனைகளுடன் அபாஸ் அன்சாரிக்கு இடைக்கால ஜாமீன் வழங்கியது. இது உத்தரப்பிரதேச குண்டர்கள் மற்றும் சமூக விரோத நடவடிக்கைகள் (தடுப்பு) சட்டம், 1986-ன் கீழ் பதிவு செய்யப்பட்ட வழக்கைச் சார்ந்ததாகும்.
இதனைத் தொடர்ந்து, இவர் காஸ்கஞ்ச் மாவட்ட சிறையிலிருந்து விடுவிக்கப்பட்டார். சிறை கண்காணிப்பாளர் விஜய் விக்ரம் சிங் அளித்த தகவலின்படி, மதியம் 2 மணியளவில் கடுமையான பாதுகாப்பு ஏற்பாடுகளுடன் இவர் விடுவிக்கப்பட்டார். பின்னர் இவர் தனது குடும்பத்தினருடன் லக்னோ நகரத்திற்குப் புறப்பட்டுச் சென்றார்.

**2022 வெறுப்புரை வழக்கு மற்றும் கைது
**

2025 மே 31 அன்று, மௌ நகரில் உள்ள விசாரணை நீதிமன்றம் 2022 ஆம் ஆண்டில் பதிவான வெறுப்புரை வழக்கில் தீர்ப்பு வழங்கியது. இதில் அபாஸ் அன்சாரிக்கு இரண்டு ஆண்டுகள் சிறைத் தண்டனை விதிக்கப்பட்டது.

இந்தத் தீர்ப்பின் காரணமாக இவரது உத்தரபிரதேச சட்டமன்ற உறுப்பினர் பதவி ரத்து செய்யப்பட்டது.உத்தரபிரதேச காவல்துறை அபாஸ் அன்சாரி மற்றும் பிறருக்கு எதிராக இந்திய தண்டனைச் சட்டத்தின் பிரிவு 171F (தேர்தலில் தவறான தாக்கம் செலுத்துதல்) மற்றும் 506 (குற்றவியல் மிரட்டல்) ஆகிய பிரிவுகளின் கீழ் வழக்கு பதிவு செய்தது.
## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:பகுஜன் சமாஜ் கட்சி அரசியல்வாதிகள்
பகுப்பு:இந்தியக் குறிவைத்து சுடுவோர்கள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
பகுப்பு:உத்தரப் பிரதேச சட்டமன்ற உறுப்பினர்கள்